CELEX: 62020TN0361
Language: hr
Date: 2020-06-10 00:00:00
Title: Predmet T-361/20: Tužba podnesena 10. lipnja 2020. – El Corte Inglés protiv EUIPO-a – Europull (GREEN COAST)

3.8.2020   
            
            
               HR
            
            
               Službeni list Europske unije
            
            
               C 255/28
            
         
      Tužba podnesena 10. lipnja 2020. – El Corte Inglés protiv EUIPO-a – Europull (GREEN COAST)
      (Predmet T-361/20)
      (2020/C 255/37)
      Jezik na kojem je tužba podnesena: španjolski
      
         Stranke
      
      
         Tužitelj: El Corte Inglés, SA (Madrid, Španjolska) (zastupnik: J. L. Rivas Zurdo, odvjetnik)
      
         Tuženik: Ured Europske unije za intelektualno vlasništvo (EUIPO)
      
         Druga stranka pred žalbenim vijećem: Europull Srl (Carpi, Italija)
      
         Podaci o postupku pred EUIPO-om
      
      
         Nositelj spornog žiga: tužitelj pred Općim sudom
      
         Predmetni sporni žig: Figurativni žig GREEN COAST – žig Europske unije br. 14 936 694
      
         Postupak pred EUIPO-om: postupak proglašavanja žiga ništavim
      
         Pobijana odluka: odluka četvrtog žalbenog vijeća EUIPO-a od 30. ožujka 2020. u predmetu R 1555/2019-4
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijanu odluku u dijelu u kojem se odbijanjem tužbe podnositelja prijave potvrđuje odluka Odjela za brisanje o proglašavanju žiga ništavim pod br. 13 595 C i potvrđuje brisanje žiga Europske unije br. 14 936 694 GREEN COAST (figurativni žig), u razredu 25.
               
            
                  —
               
               
                  naloži snošenje troškova protustranci ili protustrankama koje se protive ovoj tužbi.
               
            
         Tužbeni razlozi
      
      
                  —
               
               
                  Pobijanom odlukom povrijeđeni su propisi o dokazivanju ranijeg prava (talijanski žig s brojem prijave MO1997C000283 i registarskim brojem 0001247661), u bitnom u njezinoj točki 22., u kojoj je žalbeno vijeće to pravo smatralo dokazanim, te u točkama 15. do 21., koje sadržavaju glavna razmatranja koja su dovela do tog zaključka.
               
            
                  —
               
               
                  Povreda članka 12. stavka 2. točke (a) i članka 2. stavka 2. točke (b) podtočke i., na koji prethodni članak upućuje te, mutatis mutandi, članka 7. stavka 2. točke (a) podtočke ii. Delegirane uredbe Komisije (EU) 2018/625.
               
            
                  —
               
               
                  Povreda članka 18. stavka 1. točke (a) i članka 8. stavka 1. točke (a) Uredbe (EU) 2017/1001 Europskog parlamenta i Vijeća.